1939 թվականին ԽՍՀՄ-ը վերջնագիր ներկայացրեց Ֆինլանդիային` իր քաղաքականությունը փոխելու վերաբերյալ, սակայն Ֆինլանդիան հրաժարվեց: Վերջնագիր ներկայացնելուց հետո, ԽՍՀՄ-ի կողմից սկսված խորհրդա-ֆիննական պատերազմը (1939–1940թթ.), մեծ հարված հասցրեց ԽՍՀՄ-ի միջազգային հեղինակությանը, որի արդյունքում ԽՍՀՄ-ը հեռացվեց Ազգերի լիգայից: Կարմիր բանակի անպատրաստ լինելու և համեմատաբար մեծ կորուստների գնով, այդ ձգձգված պատերազմը ավարտվեց Ֆինլանդիայի ջախջախումով: Դրա արդյունքում Ֆինլանդիայից ԽՍՀՄ-ին անցան Կարելական պարանոցը, Սալլա համայնքը, Մերձլադոգյան տարածքը և Ձկնորսական թերակղզու արևմտյան մասը: 1940 թվականին կազմավորվեց Կարելո-Ֆիննական ԽՍՀ-ն` Պետրոզավոդսկ մայրաքաղաքով: